Ramavataram

Ramavataram, yang lebih dikenali sebagai Kamba Ramayanam, ialah sebuah epik Tamil yang ditulis oleh penyair Tamil Kambar pada abad ke-12. Berdasarkan Ramayana karya Valmiki (yang ditulis dalam Sanskrit), kisah ini menggambarkan legenda Raja Rama dari Ayodhya. Namun, Ramavataram berbeza daripada versi Sanskrit dalam banyak aspek—baik dari segi konsep spiritual mahupun perincian jalan ceritanya.   Karya bersejarah ini dianggap oleh sarjana Tamil dan masyarakat umum sebagai salah satu karya sastera teragung dalam kesusasteraan Tamil.

Kambar menulis epik ini dengan naungan Thiruvennai Nallur Sadayappa Vallal, seorang ketua dari keturunan Pannai.  Sebagai tanda terima kasih kepada pelindungnya, Kamban menyebut nama Sadayappa Vallal sekali dalam setiap 1,000 rangkap puisinya..

 Rujukan awal dalam kesusasteraan Tamil 
Sebelum Kambar menulis Ramavataram dalam bahasa Tamil pada abad ke-12 Masihi, terdapat banyak rujukan kuno mengenai kisah Ramayana, yang menunjukkan bahawa cerita ini sudah dikenali di tanah Tamil sejak sebelum Era Umum (Common Era). Rujukan kepada kisah Ramayana boleh ditemui dalam kesusasteraan Sangam, seperti Akanaṉūṟu (bertarikh 200 SM – 300 M), dan Purananuru (200 SM – 300 M). Kisah ini juga muncul dalam dua epik Tamil, iaitu Silappatikaram (bertarikh abad ke-6 M), serta Manimekalai. Selain itu, ia disebut dalam kesusasteraan Alvar, termasuk karya Kulasekhara Alvar, Thirumangai Alvar, Andal, dan Nammalvar, yang bertarikh antara abad ke-8 hingga ke-10 M.        Aiyangar, Rao Bahadur Krishnaswami (1927). Manimekhalai In Its Historical Setting. London: Luzac & Co. Retrieved 30 July 2019. 

 Struktur 
Buku ini dibahagikan kepada enam bab, yang disebut sebagai Kandam dalam bahasa Tamil. Setiap Kandam selanjutnya dibahagikan kepada 113 bahagian yang dikenali sebagai Padalam (படலம்) dalam bahasa Tamil. Keseluruhan 113 Padalam ini mengandungi kira-kira 10,569 rangkap dalam epik tersebut. 

 Bala Kandam (பால காண்டம்) – Bab Zaman Kanak-Kanak
 Ayodhya Kandam (அயோத்தியா காண்டம்) – Bab Ayodhya
 Aranya Kandam (அரண்ய காண்டம்) – Bab Hutan
 Kishkindha Kandam (கிஷ்கிந்தா காண்டம்) – Bab Kishkindha
 Sundara Kandam (சுந்தர காண்டம்) – Bab Keindahan
 Yuddha Kandam (யுத்த காண்டம்) – Bab Perang 

 Kompilasi 
Seperti banyak kompilasi bersejarah, adalah sangat sukar untuk menyingkirkan interpolasi dan tambahan yang telah dimasukkan ke dalam karya asal sepanjang tempoh masa. Tugas ini telah diambil oleh sebuah jawatankuasa sarjana yang diketuai oleh T. P. Meenakshisundaram, dikenali sebagai Kamban Kazhagam (Akademi Kamban). Kompilasi yang diterbitkan oleh jawatankuasa ini pada tahun 1976 kini digunakan sebagai versi piawai.

Ramayana karya Valmiki dalam bahasa Sanskrit mempunyai tujuh bab. Namun, dalam Ramavataram versi Tamil, Ottakoothar, seorang penyair Tamil, menulis Uttara Kandam, yang menjadi bab ketujuh dan terakhir dalam epik ini.  

 Lihat juga 

 Ramayana dalam kesusasteraan Tamil
 Kamban Kazhagam

 Rujukan 

Kategori:Ramayana
Kategori:Epik Hindu
Kategori:Kesusasteraan Tamil